b'\n_START_ARTICLE_\nT\xc3\xbapac Amaru II\n_START_SECTION_\nBakgrunn\n_START_PARAGRAPH_\nDen siste Inka-lederen T\xc3\xbapac Amarus s\xc3\xb8nnes\xc3\xb8nns s\xc3\xb8nn Jos\xc3\xa9 Gabriel Condorcanqui fikk utdannelse ved jesuittenes skole San Francisco de Borja i Cusco. I 1760 giftet han seg med Micaela Bastidas Puyucahua._NEWLINE_Condorcanqui arvet lederskapet som cacique i Tungasuca og Pampamarca fra sin eldre bror, som styrte p\xc3\xa5 oppdrag av den spanske guvern\xc3\xb8r. Men Condorcanqui sympatiserte med b\xc3\xb8ndene som slet under tunge k\xc3\xa5r, og bad i en petisjon den spanske guvern\xc3\xb8ren om \xc3\xa5 forbedre vilk\xc3\xa5rene i tekstilfabrikkene, gruvene og i landsbyene.\n_START_SECTION_\nOppr\xc3\xb8r\n_START_PARAGRAPH_\nDa han ikke n\xc3\xa5dde frem med dette, tog han sin farfars fars inka-navn, kledte seg i indianske kl\xc3\xa6r og organiserte et oppr\xc3\xb8r. Han tok guvern\xc3\xb8ren Antonio de Arriaga til fange i Tinta og drepte ham i 1780._NEWLINE_T\xc3\xbapac Amaru IIs oppr\xc3\xb8r, ogs\xc3\xa5 kjent som Sierra-oppr\xc3\xb8ret,  var det f\xc3\xb8rste store oppr\xc3\xb8ret mot de spanske kolonistene p\xc3\xa5 to hundre \xc3\xa5r. Det ble sl\xc3\xa5tt med, og han ble tatt til fange. Han ble d\xc3\xb8mt til \xc3\xa5 overv\xc3\xa6re henrettelsene av sin hustru, sin eldste s\xc3\xb8nn Hip\xc3\xb3lito, onkelen Francisco, svogerern Antonio Bastidas, og noen av sine kapteiner, f\xc3\xb8r det skulle bli hans tur \xc3\xa5 d\xc3\xb8. Han ble d\xc3\xb8mt til tortur og til \xc3\xa5 drepes ved \xc3\xa5 druknes og deretter slites i stykker mellom fire hester p\xc3\xa5 hovedtorget i Cusco, p\xc3\xa5 samme sted der hans farfars far var blitt halshugget. _NEWLINE_Da oppr\xc3\xb8ret fortsatte avrettet spanjolene resten av hans familie, med unntak av hans ellve\xc3\xa5rige s\xc3\xb8nn Fernando, som var blitt d\xc3\xb8mt til \xc3\xa5 bli henrettet med ham, men i stedet satt i spansk fengsel for resten av sitt liv. _NEWLINE_Det er ikke kjent om noen medlemmer av inkaens kongelige familie overlevde denne siste utrensning. P\xc3\xa5 samme tid ble bruk av inkaindianernes klesdrakt forbudt. Deres deres kulturelle tradisjoner, og selvidentifikasjonen som Inka, ble forbudt, sammen med andre tiltak for \xc3\xa5 omvandle befolkningen til spansk kultur og styre.'